User talk:Jayant shirwadkar

तारीख :- २०-१२-२०२२

वसंत रंगनाथ शिरवाडकर जन्म : १६/०४/१९१६  मृत्यू : २५/०५/१९९०

वसंत रंगनाथ शिरवाडकर हे माझे वडील होते व त्यांना घरात आम्ही सर्वजण “बाबा “ म्हणायचो. घरांत साहित्याचा वारसा. वसंत शिरवाडकर हे विष्णू वामन शिरवाडकर उर्फ कुसुमाग्रज यांचे धाकटे बंधू. बी.ए परीक्षा पास करून काही वर्षे त्यांनी सोलापूर येथे नोकरी केली. त्या नंतर मुबंईत सचिवालयात नोकरी केली. १९४५ च्या काळात मुंबईत हिंदू कॉलनीत वास्तव्य सचिवालयात माहिती व जनसंपर्क कार्यालयात [ Publicity Department ] मध्ये नोकरी.

वसंत शिरवाडकर यांनी १९७१ साली महाराष्ट्र राज्य पाठयपुस्तक मंडळात नोकरीची सुरवात केली. तेथे त्यांनी लहान मुलांसाठी “कि”शोर “ नावांचे मासिक सुरु केले. ह्या मासिकाची लोकप्रियता एवढी वाढली कि हे मासिक घराघरांत लहान मुले वाचायला लागली.

“ किशोर “ या मासिकातून वसंत शिरवाडकरांनी विज्ञानावरती लेख मालिका लिहायला सुरवात केली. माणसाच्या उत्क्रांतीवर “ माणूस कसा झाला “, समुद्राच्या अंतरंगातले विश्व “ सागरच्या उदरात “ सूर्य, ग्रह, तारे यावर “ खगोल विश्व “ हॅलेचा धूमकेतू अश्या विषयांवर लहान मुलांकरता अगदी सोप्या भाषेत लेख लिहिले.

त्यानी नंतर “ ज्ञान विज्ञान माला “ ह्या अंतर्गत स्वतंत्रपणे पुस्तके छापून लहान मुलांना विज्ञान व माहितीचे भांडार उघडून दिले. त्या काळात अशी पुस्तके ज्या मध्ये रंगीत चित्रे होती, दुर्मिळ फोटो बघणे म्हणजे ज्ञानाची मेजवानी होती. त्याच्या मुलाने म्हणजे विश्राम शिरवाडकर यांची स्वतंत्र प्रकाशन संस्था होती, त्यातून त्यांनी रंगीबेरंगी पुस्तके मुलांना बाजारात उपलब्ध करून दिली. किशोर मासिकातून त्यांनी अनेक चित्रकारांना कामाची संधी दिली. रवी परांजपे,श्याम जोशी अशी अनेक लोकं कि ज्यांना किशोर मासिकातून त्यांची कला दाखवण्याची संधी वसंत शिरवाडकरांनी दिली.

वसंत शिरवाडकर हे उत्तम समीक्षक लेखकक म्हणून ओळखले जात होते. अनेक मासिकातून त्यांचे लेख प्रसिद्ध होत होते. त्यांचे स्नेही श्री. उमाकांत ठोंबरे यांच्या “नवनीत “ ह्या digest मधून  बरेच लेख लिहून “नवनीत च्या यशाचे वसंत शिरवाडकर हे भागीदार होते. निवृत्ती नंतर “अपर्णा “ नावाचे दिवाळी अंकांचे ते नियमितपणे संपादन करत होते. हिंदी चित्रपट सृष्टीवर आधारित लेख, मोठ्या कलाकारांचे Interviews ह्या अंकात छापून आले आहेत. अंक खूप लोकप्रिय झाला.

वसंत शिरवाडकरांचे मित्र मंडळ खूप मोठे होते. अनेक मान्यवर साहित्यिकांची यांची मैत्री होती. वसंत सबनीस,राजाराम हुमणे, बाळ सामंत,रमेश मंत्री, भाऊ पाध्ये, नरहर कुरुंदकर,असे अनेक साहित्यिक मित्र आमच्या बाबांना घरी भेटायला यायचे. वसंत सबनीस अ” त्यन्त जवळचे मित्र. त्यांच्या बरोबर ते सचिवालयात काम करत होते. दादा कोंडके यांचा विच्छा माझी पुरी करा, सोंगाड्या वैगैरे च्या कलाकृतीवर चर्चा करत असे. “सर्व सुर्वे “ ह्या पुस्तकाचे लेखक व संपादक होते. त्यांनी काही नाटक पण लिहिली होते, “ काळं जाळं रुपेरी मासा “ !! वसंत शिरवाडकरांनी “ The Wandering Saint “ हे पुस्तक गाडगे बाबा ह्या महान संतांवर लिहिले होते व त्याची प्रस्तावना श्री. यशवंत राव चव्हाण लिहिली होती.

वसंत शिरवाडकर यांना मधुमेहाचा खूप त्रास होता. अनेक विकारांनी त्यांचे शरीर पोखरले गेले व दिनांक २५/०५/१९९० त्यांचे देहावसान झालें.

Jayant Shirwadkar,Pune- 411037 jayant.shirwadkar@gmail.com